Amerikanerne kommer til at valfarte til Europa denne sommer. Det viser en analyse lavet af rejseforsikringsudbyderen Allianz Partners. Faktisk ventes det, at 55 procent flere amerikanere tager turen til Europa sammenlignet med sidste år. Mange af dem pakker kufferten og rejser mod middelhavslande som Italien og Frankrig. I tilfælde af nogle ønsker at prøve noget helt andet, har CNN lavet en liste med 10 feriedestinationer, som amerikanerne kan tage til, hvis de vil have fornyet deres horisont. - Mens vores kærlighedsforhold med middelhavslanndene fortsætter, har vi opfordret alle vores kunder til at opdage noget nyt. Ikke kun fordi man skal betale overpris for de her toplokaliteter, men også fordi de er overrendt med amerikanere i år, hvilket påvirker den internationale smag og stemning, de normalt ville få i Middelhavet, siger Jack Ezon, der er grundlægger af rejsebureauet EMBARK Beyond til CNN Blandt de 10 rejsemål figurerer Cold Hawaii på listen, og området får rosende ord med på vejen. Madoplevelser og direkte fly - Det er en region lige vest for Aalborg langs Danmarks nordvestkyst med en kystlinje, der indeholder masser af klitter, hvor fiskerkultur og surfkultur blandes i hyggelige kystbyer som Agger og Hanstholm, skriver mediet. Mads Østergaard fra VisitDenmark er også kommet med en udtalelse til CNN. "I 90'erne begyndte surfere fra Danmark at slå sig ned i området og medbragte iværksættere, kunstnere og topkokke, der vendte ryggen til storbyerne og i stedet omfavnede de traditionelle fiskerlandsbyers langsomtlevende livsstil på vestkysten, siger han. Det fremhæves også af CNN, at gæster blandt andet kan besøge to michelin-restauranter i Nordjylland . Desuden nævnes det, at amerikanerne kan flyve direkte fra Newark til Aalborg. Det er ikke første gang, at Nordjylland er på radaren. New York Times var sidste år ude at udpege Thy som et sted, der burde besøges. Mens Vogue i midt juni i år kaldte nordjyllands strande for den bedst bevaret hemmelighed.

Opsummering:
Hvis du aldrig har overvejet at tage på badeferie i Danmark, så bør du måske genoverveje det, lyder det.